कुम्भ: आपके छठे भाव में बृहस्पति का गोचर इस बात का संकेत कर रहा है कि खरी मजूरी, चोखा काम यानी यदि जिसप्रकार किसी मजदूर को नकद मजदूरी देने पर वह बढिया काम करता है ठीक वैसे ही यदि आप कड़ी मेहनत करेंगें तो आपको अनुकूल परिणाम जरूर मिलेंगे। नौकरी पेशा को और अधिक मेहनत करनी पड़ सकती है। बेहतर होगा कि आप विवादों से दूर रहें और विरोधियों की रणनीति को बारीकी से समझें। हालांकि मुकदमाबाजी और न्यायालयों के मामलों के लिये यह समय अच्छा है। फैसले आपके फेवर में हो सकते हैं। लेकिन फ़िर भी अन्य मामलों में आत्मनिर्भरता जरूरी होगी। यदि कोई ऐसा व्यक्ति आपका हितैषी बनने का दिखावा करे तो उससे सावधान रहें क्योंकि खाल ओढ़ाए सिंग की स्यार सिंह नहीं होय। यानी कि शेर की खाल ओढ़ ले ने सियार शेर नहीं हो जाता अत: बारीकी से जांच कर ही उसे मित्र बनाएं। कष्ट की स्थिति में पुजारी को कपड़े और चंदन भेंट करें। सब मंगल होगा। अब बात भचक्र की अंतिम राशि मीन राशि की।